Benedikt Jóhannesson fjármála - og efnahagsráðherra hefur skipað tvo starfshópa sem eiga að vinna tillögur að aðgerðum til úrbóta vegna ábendinga sem komu fram í skýrslu starfshóps um eignir Íslendinga á aflandssvæðum . Skipun starfshópanna er fyrsti áfangi í aðgerðaráætlun ríkisstjórnarinnar og fjármála - og efnahagsráðherra gegn skattundanskotum og skattsvikum , að því er segir í tilkynningu ráðuneytisins . Annar starfshópurinn á að kanna og greina nánar niðurstöður skýrslunnar um milliverðlagningu í utanríkisviðskiptum , þar með talið faktúrufölsun , með tilliti til mögulegra skattundanskota og nýtingar skattaskjóla í því sambandi . Í hópnum eru fulltrúar frá fjármála - og efnhagsráðuneytinu , Seðlabanka Íslands , Hagstofu Íslands , tollstjóra , skattrannsóknarstjóra og ríkisskattstjóra . Hópurinn á að skila skýrslu til ráðherra 1. maí næstkomandi , ásamt tillögum að aðgerðum sé þess þörf . Auglýsing Hinn starfshópurinn á að kanna og greina nánar umfang og áhrif skattundanskota og skattsvika á íslenskan þjóðarbúskap , þar með talið afkomu hins opinbera , og gera tillögur að því hvernig megi minnka svarta hagkerfið og þar með skattundanskot og skattsvik . Sá hópur á einnig að skoða tillögur fjármálaráðherra um möguleikann á því að takmarka notkun reiðufjár við greiðslu launa og kaup á dýrum hlutum . Fulltrúar frá öllum fyrrnefndum stofnunum sitja í þeim starfshóp auk fulltrúa frá innanríkisráðuneytinu . Þessi starfshópur á að skila skýrslu til ráðherrans þann 15. maí næstkomandi . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .